આ બુકી દુબઈથી ક્રિકેટ સટ્ટાનો ચલાવતો હતો કાળો કારોબાર પણ..... - Only Gujarat
આ બુકી દુબઈથી ક્રિકેટ સટ્ટાનો ચલાવતો હતો કાળો કારોબાર પણ…..
પ્રશાંત દયાળ, અમદાવાદ: જયપુરની રાજસ્થાન પોલીસને મંગળવારે જાણકારી મળી કે કિશન પોલ બજારમાં બહુ મોટી રોકડ રકમ આવી રહી છે. જેના આધારે જયપુર પોલીસે પાડેલા દરોડામાં 4.19 કરોડ રૂપિયા રોકડ, બે ચલણી નોટો ગણવાના મશીન અને 9 મોબાઈલ ફોન મળી આવ્યા હતા. જયપુર પોલીસની તપાસમાં આ ક્રિકેટ સટ્ટાનું નેટવર્ક હોવાની હકીકત બહાર આવી છે. જેનો મુખ્ય સૂત્રધાર રાકેશ રાજકોટ કે જે દુબઈથી સમગ્ર નેટવર્ક ચલાવતો હોવાનો ઘટસ્ફોટ થયો છે. (આ તસવીરો ઈન્ટરનેટ પરથી લેવામાં આવેલી છે.)
આરોપીઓની મોડસ ઓપરેન્ડી પ્રમાણે આરોપી રણધીર જે ડાયમન્ડ એક્સચેન્જનો એડમીન હતો તે દુબઈમાં રહેલા રાકેશ રાજકોટ પાસેથી આઈડી પાસવર્ડ મેળવી આગળ વોટ્સએપમાં સટ્ટોડિયાઓને મોકલી આપતો હતો. જોકે પોલીસને શંકા ન જાય તે માટે તમામ સંદેશાઓ સાંકેતિક ભાષામાં હતા. જેમ કે એક કિલોનો અર્થ હતો એક લાખ રૂપિયા… ચીકનનો અર્થ હતો એક કરોડ રૂપિયા… આમ હારજીત અને તમામ વ્યવહાર સાંકેતિક ભાષામાં થતાં હતા.